**NADZORNI ODBOR OBČINE RENČE - VOGRSKO**

**Polletno Poročilo o delu Nadzornega odbora občine Renče-Vogrsko za leto 2020**

V prvi polovici leta 2020 se je nadzorni odbor (v nadaljevanju NO) sestal na štirih rednih sejah. Sprejel je Letni program nadzora za leto 2020 (v nadaljevanju Program nadzora), opravil 3 redne nadzore iz Programa nadzora in sprejel eno poročilo o izvedenih nadzorih.

*Nadzori iz Programa nadzora v prvem polletju 2020:*

* Obravnava zaključnega računa občine Renče – Vogrsko za leto 2019,
* Obravnava predloga proračuna občine Renče – Vogrsko za leto 2020,
* Pregled razpisa Podpora za prestrukturiranje in prenovo kmetijske proizvodnje na proračunski postavki 11001010 za leto 2019.

*Kratek povzetek nadzorov in zaključkov:*

* Obravnava Zaključnega računa občine Renče - Vogrsko za leto 2019

Nadzor je bil zaradi epidemije Covid-19 opravljen v računovodstvu pri sekretarki za finance in proračun, ge. Beti Čufer, šele v času med 25.5.2020 in 12.6.2020. Nadzor je opravila Nela Pregelj.

Glede na to, da je občina zavezana k reviziji računovodskih izkazov in ima zato posebej sklenjeno pogodbo z revizorjem, se je nadzor omejil le na kratko analizo poslovanja občine, vključno z Izkazom uspeha in Bilanco stanja.

Nadzorni odbor se je seznanil z zaključnim računom za leto 2019 z analitičnim pristopom. Zaključni račun Občine Renče-Vogrsko je sestavljen skladno z računovodskimi predpisi, ki opredeljujejo vsebino ter obliko kot tudi potrebna razkritja letnega poročila. V analiziranih poročilih so pomembnejše postavke proračuna ter izkazov stanja in bilance uspeha ustrezno razkrite.

Priporočilo: Za transparentnejši prikaz premoženja občine, njenih sredstev in virov ter celotnega zaključnega računa za posamezno leto, primerjalno z letom prej, kakor tudi v izogib pomembnejšemu razhajanju realiziranih dejanj v primerjavi s predvidenimi v proračunu, je smiselno aktivnosti voditi tako, da so v največji možni meri zajete v ustreznem proračunskem obdobju. Neplačani odhodki pomembno presegajo neplačane prihodke, obenem ima občina na presečni dan prosta dobroimetja pri bankah, investicijska vlaganja pa ne dosegajo načrtovanih.

* Obravnava predloga proračuna občine Renče - Vogrsko za leto 2020

Nadzor je bil zaradi epidemije Covid-19 opravljen v računovodstvu pri sekretarki za finance in proračun, ge. Beti Čufer, šele v času med 25.5.2020 in 12.6.2020. Nadzor je opravila Nela Pregelj.

V času, ko smo v nadzornem odboru obravnavali sprejeti proračun je bilo povsem jasno, da je epidemija Covid-19 povzročila dodatno krizno stanje, ki se je že odrazilo na čisto vseh področjih, zato ni mogoče pričakovati izpolnitve sprejeta proračuna v obsegu prihodkov in posledično tudi ne na odhodkovnem delu.

Kljub vsemu je nadzornica opravila kratko analizo proračunskih postavk v trenutno veljavnem proračunu za katerega pa NO pričakuje, da bo terjal rebalans proračunskih postavitev.

V tem obsegu nismo preverjali delovanja notranjih računovodskih kontrol ter poslovnih dogodkov, podlag zanje, vrednotenja ter njihovega evidentiranja. Presojali smo predlog proračuna za leto 2020 primerjalno s stanjem preteklega leta ter obračuna za leto 2019. Pregledali smo obrazložitev predlaganega proračuna z vsemi pripadajočimi prilogami ter obrazložitvami v splošnem, poslovnem in računovodskem delu poročila.

NO se je seznanil s sprejetim proračunom Občine Renče -Vogrsko za leto 2020 2 branje. Zaradi nastale situacije vezane na epidemijo Covid-19 menimo, da v sprejetem obsegu ne bo izvedljiv in bo najbrž terjal rebalans oziroma ponovno presojo v primeru nedoseganja načrtovanih prihodkov.

* Pregled regresirane oskrbe v domovih za starejše občane na postavki 20003010 za leto 2020 in pomoč na domu na postavki 20003030 za leto 2020

Nadzor je bil opravljen v oddelku za družbene dejavnosti pri višji svetovalki, g. Vladimiri Gal Janeš, dne 9.7.2020. Nadzor sta opravili Neva Bizjak in Ljubomira Vodopivec..

Poročilo bo obravnavano in sprejeto na seji NO v septembru 2020.

Renče, 28.8.2020 Gregor Kobal

 Predsednik NO

